Document ID: 32004R2125

KOMISIJOS REGLAMENTAS (EB) Nr. 2125/2004
2004 m. gruodžio 14 d.
iš dalies keičiantis Reglamentą (EEB) Nr. 890/78 nustatantį išsamias apynių sertifikavimo taisykles
EUROPOS BENDRIJŲ KOMISIJA,
atsižvelgdama į Europos Bendrijos steigimo sutartį,
atsižvelgdama į 1971 m. liepos 26 d. Tarybos reglamentą (EEB) Nr. 1696/71 dėl bendro apynių rinkos organizavimo (1), ypač į jo 2 straipsnio 5 dalį,
kadangi:
(1)
Čekijai, Estijai, Kiprui, Latvijai, Lietuvai, Vengrijai, Maltai, Lenkijai, Slovėnijai ir Slovakijai įstojus į Europos Sąjungą (toliau - naujos valstybės narės), Komisijos reglamentas (EEB) Nr. 890/78 (2) turėtų būti atnaujintas.
(2)
Reglamentu (EEB) Nr. 890/78 nustatomi įrašai oficialiomis Bendrijos kalbomis, kurie turi būti nurodyti sertifikate. Todėl juos reikia nustatyti ir naujų valstybių narių kalbomis.
(3)
Reglamentu (EEB) Nr. 890/78 nustatomi terminai, iki kurių valstybės narės praneša Komisijai apie apynių gamybos zonas bei regionus ir sertifikavimo centrus. Šiuos terminus reikia nustatyti ir naujoms valstybėms narėms.
(4)
Reikėtų atitinkamai iš dalies pakeisti Reglamentą (EEB) Nr. 890/78.
(5)
Šiame reglamente numatytos priemonės atitinka Apynių valdymo komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EEB) Nr. 890/78 iš dalies keičiamas taip:
1)
5a straipsnis pakeičiamas taip:
„5a straipsnis
Reglamento (EEB) Nr. 1784/77 5 straipsnyje nurodytame sertifikate, sertifikavimą atlikti įgaliota institucija vartoja bent vieną iš II a priede minimų įrašų“.
2)
6 straipsnio 3 dalyje nurodyta pastraipa įterpiama po antros pastraipos:
„Čekijos Respublikos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos atveju, šią informaciją reikia perduoti iki 2005 m. sausio 1 d.“
3)
11 straipsnis papildomas šia pastraipa:
„Čekijos Respublikos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos atveju, šią informaciją reikia perduoti iki 2005 m. sausio 1 d.“
4)
Šio reglamento I priede esantis tekstas žymimas IIa priedu.
5)
III priedas iš dalies keičiamas pagal šio reglamento II priedą.
2 straipsnis
Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2004 m. gruodžio 14 d.

Labels: 16
17
0
3
7
15